section_heading: Terapija
paragraph_text: Dr. Melfi kasnije pokuša propisati litij kao stabilizator rasploženja. U epizodi "Isabella" Tony zapada u tešku depresiju i doživljava halucinacije — u vrtu svog susjeda ugleda prelijepu Talijanku Isabellu. Tijekom epizode ugleda je nekoliko puta, a kasnije saznaje kako ona ne postoji. Melfi teoretizira da je Isabella bila idealizirana majčinska figura koju je proizvela Tonyjeva podsvijest jer je u to vrijeme bio jako zabrinut majčinim potezima.